Arvid Grundekjøn

Arvid Grundekjøn (født 26. juni 1955 i Kristiansand) er en norsk skipsreder og politiker (H). Han var ordfører i Kristiansand fra 2011 til 2015.

Han er utdannet siviløkonom fra Norges Handelshøyskole og cand.jur. fra Universitetet i Oslo. Grundekjøn er tidligere konsernsjef og styreleder i Anders Wilhelmsen-gruppen samt administrerende direktør i Royal Caribbean Cruise Line AS, Petrojarl II AS og Spekter GNO II AS.

Han hadde også verv som styreleder i Linstow, Creati AS, Sparebanken Pluss og Windia Invest AS samt som styremedlem i Royal Caribbean Cruises Ltd., A. Wilhelmsen Foundation, AS Karibien AS, Niar AS, Otraco AS og Romania invest forvaltning AS. Han har for tiden 18 styreverv totalt. Grundekjøn har eierinteresser i Børscompagniet AS, Cardid AS, Creati AS, Agrundco AS, Norgesinvest AS, Norgesmeglerne AS, Otraco AS samt i Strag AS.

Inntil sommeren 2010 var Grundekjøn også styreleder i Statkraft AS, men ble erstattet av Svein Aaser etter at han uttrykte seg kritisk om regjeringens eierskapspolitikk.

I 2009 ble han kåret til «Årets styreleder» av BoardNews i samarbeid med PriceWaterhouseCoopers.

Kilder 
 Arvid Grundekjøn er Høyres ordførerkandidat

Ordførere i Kristiansand
Høyre-ordførere i Vest-Agder
Norske skipsredere
Norske siviløkonomer fra NHH
Norske jurister
Alumni fra Universitetet i Oslo
Personer fra Kristiansand kommune
Fødsler i 1955
Artikler i sjøfart-prosjektet